

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.1 | 2025. gada 30. janvārī |

**35.**

**Par materiāla atbalsta piešķiršanu**

2025. gada 28. janvārī Ogres novada pašvaldībā (turpmāk – pašvaldība) saņemts [Vārds Uzvārds], personas kods [personas kods], (turpmāk – Persona) iesniegums (reģistrēts pašvaldībā ar Nr. 2- 4.2/307), kurā lūgts sniegt atbalstu ugunsgrēkā cietušās dzīvojamās mājas “Krastmaļi”, Meņģele, Meņģeles pagasts, Ogres novads, bojājumu novēršanai.

Iesniegumā minēts, ka 2025. gada 22. janvārī notika ugunsgrēks, kura laikā cieta dzīvojamā māja “Krastmaļi”. Ugunsgrēkā cietis dzīvojamās ēkas jumts, puse ēkas ir pilnībā izdegusi un izpostīta, bet ēkas otrajā pusē izdegusi virtuve un iebrukuši griesti, līdz ar to ēka šobrīd nav apdzīvojama. Visa sadzīves tehnika, mēbeles un citi sadzīves priekšmeti ir bojāti un slapji. Ugunsgrēka postījumi redzami iesniegumam pievienotajās fotokopijās.

2025. gada 26. janvāra Valsts ugunsdzēsības un glābšanas dienesta Rīgas reģiona pārvaldes Ķeipenes posteņa sastādītais Akts par ugunsgrēku Nr. VEK\_22012025\_00641 apliecina, ka 2025. gada 22. janvārī plkst. 10:37 saņemts paziņojums par ugunsgrēku, kurā dega dzīvojamā māja “Krastmaļi”, Meņģelē, Meņģeles pagastā, Ogres novadā, 170 m2 platībā. Ugunsgrēka laikā evakuēti divi cilvēki.

Viena no pašvaldības autonomajām funkcijām saskaņā ar Pašvaldību likuma 4. panta pirmās daļas 9. punktu ir nodrošināt iedzīvotājiem atbalstu sociālo problēmu risināšanā, kā arī iespēju saņemt sociālo palīdzību un sociālos pakalpojumus.

2025. gada 28. janvāra pašvaldības izziņa Nr. 32 apliecina, ka [Vārds Uzvārds] 1993. gada 7. septembrī deklarējis savu dzīvesvietu [deklarētā dzīvesvieta].

Pašvaldības domes 2024. gada 25. aprīļa saistošie noteikumi Nr. 11/2024 “Par sociālās palīdzības pabalstiem” (turpmāk – saistošie noteikumi) nosaka pašvaldības sociālās palīdzības pabalstu veidus un apmērus, piešķiršanas kārtību un mājsaimniecību loku, kurām ir tiesības tos saņemt, kā arī pabalstu pieprasīšanas, piešķiršanas un izmaksas kārtību.

Saistošo noteikumu 79. punkts paredz pabalsta piešķiršanu krīzes situācijā, kas ir operatīvi sniegts materiāls atbalsts ārēju notikumu radītu seku novēršanai vai mazināšanai. Saistošo noteikumu 83. punktā ir noteikti pabalstu apmēri, bet saskaņā ar saistošo noteikumu 87. punktu ar pašvaldības domes lēmumu, izvērtējot katru situāciju atsevišķi, 83.2. apakšpunktā noteiktais pabalsta apmērs var tikt palielināts, ņemot vērā pašvaldības budžeta iespējas.

Pašvaldību likuma 5. panta pirmā daļa paredz, ka pašvaldība savas administratīvās teritorijas iedzīvotāju interesēs var brīvprātīgi īstenot iniciatīvas ikvienā jautājumā, ja tās nav citu institūciju kompetencē un šādu darbību neierobežo citi likumi, savukārt, pamatojoties uz šī panta otro daļu, brīvprātīgo iniciatīvu izpildes kārtību nosaka un finansējumu nodrošina pašvaldība.

Ņemot vērā iepriekš minēto un pamatojoties uz Pašvaldību likuma 4. panta pirmās daļas 9. punktu, 5. panta pirmo un otro daļu, Ogres novada pašvaldības domes 2024. gada 25. aprīļa saistošo noteikumu Nr. 11/2024 “Par sociālās palīdzības pabalstiem” 79., 83. un 87. punktu,

**balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Dzirkstīte Žindiga, Egils Helmanis, Igors Miglinieks, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Piešķirt** [Vārds Uzvārds], personas kods [personas kods], materiālu atbalstu 2000 EUR (divi tūkstoši *euro*) apmērā.
2. **Uzdot** Ogres novada Sociālajam dienestam izmaksāt šī lēmuma pirmajā punktā minēto summu [Vārds Uzvārds], personas kods[personas kods], no sociālajiem pabalstiem paredzētajiem līdzekļiem.
3. **Kontroli par lēmuma izpildi uzdot** Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)